**Svalskullan tuulivoimapuisto** on Pohjanmaalla Närpiön Pielahden (Pjelax) Svalskullassa sijaitseva tuulivoimapuisto, jossa toimii 5 tuulivoimalaitosta. Niiden kokonaiskapasiteetti on 15 megawattia ja vuosituotanto on noin 50 gigawattituntia. Tuulivoimapuiston on rakentanut VindIn Ab/Oy ja sen omistaa Vindln Svalskulla Ab/Oy, jotka ovat ruotsalaisen VindIn AB:n tytäryhtiö.

Yleistä
-------

Tuulivoimapuisto sijaitsee merenrannikon läheisyydessä Närpiön kaupungin eteläosissa noin neljä kilometriä Pielahdesta etelään Karijoen kuntarajan lähellä. Tuulipuiston pituus on 1,4 kilometriä, leveys 800 metriä, ja kaikki voimalaitokset sisällensä sulkevan alueen pinta-ala on 70 hehtaaria. Voimalat sijaitsevat 15–30 metrin korkeudella mpy.

Tuulivoimalaitokset ovat tanskalaisen Vestasin valmistamaa V112-mallia, jonka tuuliturbiinin halkaisija 112 metriä ja jonka kapasiteetti on 3,0 megawattia.

Tuulipuistosta on tieyhteys, joka haarautuu valtatieltä 8. Voimaloiden tuottama sähkö johdetaan 20 kilovoltin jännitteellä alueen länsipuolella sijaitsevalle sähköasemalle. Sieltä tuotettu sähkö johdetaan 110 kilovoltin siirtolinjaa myöten, joka seuraa aikaisemmin rakennettua Kristiinankaupunkiin johtavaa siirtolinjaa pitkin. Tuotettu sähkö johdetaan siellä kantaverkkoon.

Historiaa
---------

Ruotsalaisen Vindin AB perustama suomalaisen tytäryhtiön VindIn Ab/Oy suunnitelmissa oli rakentaa kuusi tuulivoimalaa Svalskullan alueelle. Koska voimalaoita oli alle kymmenen, ei yhtiön tarvinnut käyttää YVA-menettelyä hankkeensa selvityksessä, vaan sen suunnitelmat käsiteltiin ja hyväksyttiin Närpiön kaupungissa. Yhtiö sai rakennusluvan lokakuussa 2013 ja tuulivoimapuisto valmistui lokakuussa 2014. Tuulipuiston omistaa Vindln Svalskulla Ab/Oy, joka on viime kädessä VindIn AB:n tytäryhtiö.

Tuulivoimapuiston melumittaukset toteutettiin pari vuotta sen käynnistymisen jälkeen. Ne suorittivat Finnish Consulting Group Oy keväällä 2016. Mittausten mukaan mitatut melutasot alittivat ennakkolaskelmat ja olivat sallittujen arvojen rajoissa lähimmän asunnon luona, joka sijaitsi 1,1 kilometrin etäisyydellä voimaloista.

Katso myös
----------

* Luettelo Suomen tuulivoimaloista

Lähteet
-------

1. 1 2 3 4 5 6 7 8 9 10 11  Svalskulla *vindin.se*. Tukholma:  Vindin AB. Viitattu 2.2.2024. (ruotsiksi)
2. 1 2 3 4 5  Svalskullan tuulivoimapuisto (sijainti maastokartalla) *Karttapaikka*. Helsinki:  Maanmittauslaitos. Viitattu 2.2.2024.
3. 1 2 3  Svalskulla Tuulivoimapuisto 5 x 3 MW *pav.fi*. Maalahti:  Pohjanmaan Antenni ja Valaistus Oy. Viitattu 2.2.2024.
4. 1 2 3  Vestas V112/3000 *www.thewindpower.net*.  24.6.2024. Ranska:  The Wind Power. Viitattu 2.2.2024. (englanniksi)
5. 1 2 3  Svalskulla *www.thewindpower.net*.  4.9.2023. Ranska:  The Wind Power. Viitattu 2.2.2024. (englanniksi)
6. 1 2  Wind energy statistics in Finland (PDF) *vuosiraportti 2014*.  2015. Helsinki:  Teknologian tutkimuskeskus VTT Oy. Viitattu 2.2.2024.
7. ↑  Toiminnassa olevat & puretut voimalat (EXCEL) *tuulivoimayhdistys.fi*.  31.12.2023. Helsinki:  Suomen Tuulivoimayhdistys. Viitattu 2.2.2024.
8. ↑  Näin löydät YVA-hankkeet *YVA-hankkeet*. Helsinki:  ELY-keskukset. Viitattu 2.2.2024.
9. ↑  Långvik, Ann-Sofie: Vindkraftverken i Svalskulla i Närpes är tillräckligt tysta *yle.fi*.  13.04.2016. Helsinki:  YLE. Viitattu 2.2.2024. (ruotsiksi)